《子玉种牵牛花于余窗前虽为梧桐蔽日影著花不多而绿阴满窗亦可爱也》
清代·陈曾寿

凉归高树罢蝉吟，小院蜗居亦静深。积雨扫除三伏事，牵牛成静一窗阴。

功成欲退疏纨扇，别久相亲展薄衾。节近重阳气清肃，好山何处可登临。

作者简介：陈曾寿（1878～1949）晚清官员、诗人。字仁先，号耐寂、复志、焦庵，家藏元代吴镇所画《苍虬图》，因以名阁，自称苍虬居士，湖北蕲水县（今浠水县）巴河陈家大岭人，状元陈沆曾孙。光绪二十九年进士，官至都察院广东监察御史，入民国，筑室杭州小南湖，以遗老自居，后曾参与张勋复辟、伪满组织等。书学苏东坡，画学宋元人。其诗工写景，能自造境界，是近代宋派诗的后起名家，与陈三立、陈衍齐名，时称海内三陈。